( هلهن أدموع الوفه ) هلهن ادموع الوفه وسجل انتساب=بيهن إتوزّم لعد يوم الحساب هلهن ادموع الوفه الليله ابوفه=الليله ابوالصادق چبدته نازفه من بعد عينه عله الدنيه العفه=وياگلب بعده بهوه الدنيه استطاب لاهوه بعده يظل واسمه الهوه=كل گلب لفراگه بأحشائه انچوه آ ه أصيحن عالذي سم إرتوه=لا يج بثگل الآلم حين المصاب عينه طافت بالحزن تشچي الحزن=ولوعت المهجه عله المهجه تونّ اتوسط اجروح المواجع ممتحن=والهموم اتكفلت رد الجواب آيلوعه الگطعت گلب الأمام=لا ركد جفن الهظيمه ولاينام عالمضه ارتاچ الظلع رد استقام=وأشحلاته ويه النفس لو حل عتاب شاشة الماظي عله الماظي مشت=وگلّبت خط الخيال وصفّحت من ضمه وجور ومرا ره اشفزّزت=ويا نحور اتعلگت فوگ الحراب هاجت المهجه بهموم الموزمه=والچفوف امگيده وتگطر دمه والصدور ابنص حزنها محرمه=ظلت اتحزّ بيها شفرات العذاب يا صور للفاجعه إبّالي تدور=من جرت نارالعده ابذيچ الخدور وكل اهالينه بگت بس النحور=والأجساد اتوسدت حرّ التراب شطنّه للحومه ندور اعله الحمه=ونخبر حسين اعله حرگ امخيمه اندارت اعلينه الأعادي امحشمه=كل گلب بالخوفه والرهبه استراب چم وچم لوعه على گلبه اركدت=وبآلم گطع الچبد روحه انسبت مهجته بنار المواجع گوطرت=وبلضه السم انسبه ودلاله ذاب الليله ليلة فاجعه اتذوّب الصخر=اليله گلب الطاهره اعليه انفطر الليله للباقر نهل دمع الحمر=وبالنحيب انسجل بلوح الثواب